પ્રિયતમાને રોકાઈ જવા માટે વિનંતી કરવી પડે. પત્ની આપણને ન રોકે એ માટે આજીજી કરવી પડે. બાળક કમ્પાઉન્ડમાં રમવા જવા ઊછળકૂદ કરતું હોય ત્યારે ગરમાગરમ નાસ્તો બનાવી રહેલી મમ્મીએ તેને સ્વાદિક્ટ લાંચ આપવી પડે. ઇન્કમ-ટૅક્સ રિટર્ન ભરવાની ડેડલાઇન આવી ગઈ હોય ત્યારે અકાઉન્ટ્સ વિભાગવાળાએ રોકાઈને પણ કામ પૂરું કરવું પડે. ધોધમાર વરસાદ પડતો હોય અને કોઈ છત્રીની લિફ્ટ ન મળે ત્યારે દુકાનના છાપરા નીચે રોકાઈ જવું પડે. લિફ્ટમાં દસ જણની કૅપેસિટી હોય અને આપણો અગિયારમો નંબર હોય ત્યારે મોં વકાસીને રોકાવું પડે. જિંદગી વિવિધ મુકામે રોકાતી હોય છે, પણ વાત મોતની આવે ત્યારે શું કરવું? સૈફ પાલનપુરી અફસોસભર્યું આકલન કરે છે...